Wat laat "die wêreld se lelikste vrou" mooi voel?
JY LEES NOU Wat laat "die wêreld se lelikste vrou" mooi voel?
Wat 'n inspirasie! Wil jy weet wat die eens "lelikste vrou in die wêreld" mooi laat voel? Lizzie Velasquez het op 17-jarige ouderdom in 'n video aanlyn verneem van haar titel as die wêreld se lelikste vrou en duisende negatiewe kommentare oor haar voorkoms gelees. Maar dié titel het haar daartoe gedryf om ander mense te inspireer.
Hoewel sy haar hele skoolloopbaan lank oor haar voorkoms geboelie is, het sy die video 10 jaar gelede aaklig gevind. "Ek was baie kwaad en het nie geweet hoe ek sou herstel nie. Dit het my jare geneem, maar ek het uiteindelik die moed gehad om my ondervinding in iets goeds te verander", het Lizzie aan Sunrise Live gesê.
Op 27 het sy reeds 3 boeke geskryf en het onlangs haar dokumentêre film, A Brave Heart: The Lizzie Velasquez Story uitgereik. Sy het ook 'n antiboelie-veldtog, I'm with Lizzie: Influencers Against Bullying, begin en het ondersteuning van baie celebs gekry. Bekendes soos Chris Hemsworth, Kristen Bell, Hilary Duff, Eva Mendez en selfs Antonio Banderas ondersteun haar! Kyk die video hier:
Dié motiveringspreker is 'n inspirasie vir baie. Sy het nie toegelaat dat ander se negatiewe siening oor haar vookoms haar definieer nie. Maar wat laat haar mooi voel? "Jy het jou persoonlikheid, jou waardes en jou drome. Dít is wat jou mooi maak."